钦定古今图书集成/明伦汇编/氏族典/第217卷 > 《廖用贤尚友录》 > 罗孟郊
## 钦定古今图书集成/明伦汇编/氏族典/第217卷 > 《廖用贤尚友录》 > 罗孟郊

按《尚友录》：“孟郊，兴宁人。生而颖异，蚤丧父，事母孝。儿
时牧牛长坡庄，坐读书。有山人过，奇之，与语，孟郊告
以父丧贫未葬。山人指示地，遂从葬焉。弱冠结庐罗
岭以学，乡中子弟从之，孟郊指授笃至，邑始多学者善书札，洗砚池水尽黑，人称曰‘墨池’。”天圣八年，举进
士第三人，累官谏议大夫、翰林学士。乞归养母，茆荜
萧然。母冬月思鲙，孟郊解衣入池，取鱼供母。乡人目
其池为“曾子湖。”